**בעלי חיים בקיץ**

**⏴ במבט חדש לכיתה א**

**היקף יחידת הלימוד:** שעור

**עמודים:** 112 - 114

# מטרות

* התלמידים יביאו דוגמאות לדרכים שונות שבאמצעותן מתמודדים בעלי החיים עם תנאי מזג האוויר בקיץ.
* התלמידים יערכו השוואה בין התנהגות בני אדם בקיץ להתנהגות בעלי חיים בקיץ ויציינו את הדומה והשונה בהתנהגות.
* התלמידים יזהו את סימני הקיץ בפעילות מתוקשבת.

# היערכות לשיעור

* להכין כרטיסי מילים: **תרדמת קיץ, מחילות, טובלים במים, פעילים**
* מומלץ לקרוא את **ההבהרות המתודיות** המתייחסות לנושאי הלימוד במדריך למורה, עמודים 74 - 77.

**מהלך השיעור (ראו בעמודים הבאים).**

# מהלך השיעור:

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בדרכים של בעלי חיים להתמודדות עם תנאי מזג האוויר בקיץ.  עורכים דיון לברור ידע מוקדם בעזרת השאלות הבאות:   * כיצד בעלי חיים מתנהגים בקיץ? * כיצד בעלי חיים מתמודדים עם תנאי מזג האוויר בקיץ? * איך אתם יודעים? האם ראיתם?   מטרת הדיון היא לקשור בין תנאי מזג אוויר הקשים להתנהגות בעלי חיים.  התבוננות בהתנהגותם של בעלי חיים יכולה להעיד על בוא הקיץ. בעלי החיים מתמודדים בדרכים שונות כדי לשרוד את תנאי מזג האוויר הקשים (טמפרטורות גבוהות, מחסור במים, מיעוט בצמחיה שעלול להשפיע על כמות המזון הזמינה).  **שימו לב!** דיון מסוג זה חוזר באמצעות שאלות על התנהגות בעלי חיים בכל העונות. |
| התנסות | קוראים את קטע המידע שבעמוד 112 ומעיינים בתמונות בעלי החיים שבעמוד זה.  קטע מידע המתאר אסטרטגיות/דרכים שונות של בעלי חיים להתמודדות עם חום הקיץ: תרדמת קיץ, נדידה של עופות, שהייה בצל , שהייה במחילות, במאורות, (פעילות בלילה, קירור הגוף) אוזני הפיל הגדולות המהוות “רדיאטורים” המפזרים את החום, (הלחתה) נשימה בפה פתוח, (הזעה או הרטבת הגוף על ידי ליקוק איברים), טבילה במים וכדומה.  לאחר שקוראים את הדוגמאות השונות אפשר להגיע להכללה בדרך אינדוקטיבית (מהפרטים לכלל) - לבעלי החיים יש דרכים שבאמצעותן הם מסתגלים לתנאי הקיץ הקשים. |
| המשגה | מסכמים בעזרת הפעילות **אנחנו ובעלי החיים** בקיץ, עמוד 114  בשאלות הנלוות לקטע, התלמידים מתבקשים לערוך השוואה בין התנהגות בעלי החיים בקיץ להתנהגות בני אדם בקיץ ולמצוא מה משותף בין התנהגותם של בעלי החיים לבין התנהגותם של בני האדם בקיץ (למשל- טבילה בימים קרים, מציאת מחסה בצל ועוד).  קוראים את המידע שבתבנית **היודעים אתם ש** שבעמוד 113.  הקיץ הוא גם העונה שבה פעילים נחשים (ביניהם גם מינים ארסיים כמו צפע). המידע נועד לעודד ילדים לאמץ כללי התנהגות לשמירה על בטיחותם כשיוצאים לחצר, לגינה או לשדה הבר.  קוראים את המשפטים שבתבנית **מה למדנו?,** עמוד 114 וצובעים את מילות המפתח שבכל משפט.  **תשובות:** בולט ראשון צובעים את המילים **תרדמת קיץ**  בולט שני צובעים את המילים **מקררים את הגוף**  בולט שלישי צובעים את המילים **נחים בצל**, **טובלים במים**, **פעילים בשעות קרירות**. |
| יישום | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 114 לפעילות **כיצד**   **מתנהגים בקיץ?.** בפעילות זו התלמידים עורכים השוואה בין התנהגות בעלי חיים בקיץ להתנהגות האדם בקיץ.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 114 לפעילות   המתוקשבת **סימני הקיץ**. בפעילות זו מזהים התלמידים את סימני הקיץ המאפיינים את העונה.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימה **נחשו איזה נחש.** המשימה   עוסקת באבחנה בין צפע מצוי לבין זעמן המטבעות באמצעות השוואה של תבנית הציור שעל גבם. כמו כן המשימה מציגה כללי התנהגות כאשר פוגשים נחשים.  מסכמים את הפרק בעזרת משפטי הסיכום שבתבנית **"בפרק זה למדנו שבקיץ",** עמוד 115 (השלמת משפטי מפתח, ציור תופעה אופיינית לקיץ, משפטי נכון לא נכון, דף העונה בציור, במלל, צילום או אחר). |
| סיכוםורפלקציה | אילו סימני קיץ הכרתי בשיעור זה?  מדוע אני אוהב/ת או לא אוהב/ת את הקיץ?  מה חדש למדתי? |